# LOG POD MANGARTOM

Bovška kotlina s številnimi dolinami, ki se globoko zajedajo v Julijske Alpe, je idealno izhodišče za kolesarske izlete, za planinske pohode in rafting na najlepši slovenski reki Soči.

V Logu pod Mangartom so gostom na razpolago dva štiriposteljna in štirje dvoposteljni apartmaji. V dvoposteljnem apartmaju je na voljo raztegljivi trosed oziroma kavč.

**Dom Log pod Mangartom, 5231 Log pod Mangartom**



**Cenik najema**

(sprememba 04. 01. 2024)

| **Log pod Mangartom** | **Cena** |
| --- | --- |
| Najem apartmaja za dve osebi na dan | 28,00 evra |
| Najem apartmaja za štiri osebe na dan | 39,00 evra |
| Najem štiriposteljne sobe na dan | 30,00 evra |
| Najem triposteljne sobe na dan | 25,00 evra |
| Najem sejne sobe na dan | 64,50 evra |
| Najem štirih sob s skupnimi prostori in sejno sobo na dan | 157,70 evra |
| Najem štirih sob s skupnimi prostori brez sejne sobe na dan | 117,00 evra |

# Navodila

* **UPORABA OBJEKTA in PREVZEM KLJUČEV:**

Uporaba počitniškega objekta in prevzem ključev sta možna le na podlagi napotnice, ki jo izda recepcija strokovne službe MNZ, Rocenska 56, 1211 Ljubljana-Šmartno. Osebam, ki na napotnici niso navedene, prenočevanje ni dovoljeno.

Počitniški objekt na naslovu Log pod Mangartom 47A, Log pod Mangartom, lahko uporabljate **od 12. ure dalje na dan prihoda in do 10. ure na dan odhoda.**

Ključe za počitniški objekt prevzamete v Apartmajih Encijan, Log pod Mangartom 31, 5231 Log pod Mangartom , in sicer:

* **vse dneve po 12. uri, vrnete jih na dan odhoda do 10. ure.**

Ob odhodu ključe vrnete na isti naslov.

# STROŠKI TURISTIČNE TAKSE IN PRIJAVNINE:

Turistično takso plačate ob prevzemu ključev na recepciji v Apartmajih Encijan.

Turistična taksa:

* odrasli od 18. leta naprej **2,00 evra na noč**,
* otroci in mladostniki od 7. do 18. leta **1,00 evro na noč**,
* otroci do 7. leta in invalidi (ob predložitvi invalidske izkaznice) so plačila takse oproščeni.

# OPREMLJENOST (DROBNI INVENTAR):

Počitniška enota je opremljena za bivanje in kuhanje. **S seboj prinesite posteljnino (rjuhe in prevleke), brisače, kuhinjske krpe in čistila.**

Prosimo, da ob prihodu v počitniški objekt pregledate drobni inventar. **Ob odhodu** ste dolžni počitniški objekt **počistiti in razkužiti.**

Pred odhodom izključite in očistite hladilnik (vrata pustite priprta), izključite TV sprejemnik ter svetila in zaprite lesena polkna. V času kurilne sezone naj bodo ob odhodu ogrevalne naprave zmanjšane na cca. 15 – 18 °C.

Ob najemu več apartmajev hkrati prosimo, da opreme oziroma drobnega inventarja ne prestavljate iz enega apartmaja v drugega.

# SPOROČANJE MOREBITNIH OKVAR:

V času obratovanja recepcije v Tacnu (od ponedeljka do petka: od 8. do 12. ure, tel. 01/514-71-79) morebitne okvare sporočajte recepcijski službi.

Izven obratovanja recepcije (od 7. do 15. ure) pa se okvare sporočajo na tel. 01/514 71 69 ali 01/514 71 67, vendar le za nujne primere, ko je ogroženo zdravje in življenje uporabnikov oziroma za preprečitev škode v objektu ali na opremi (npr. zamakanje v objektu).

# PROSIMO, DA UPOŠTEVATE POSEBNA PRAVILA UPORABE OBJEKTOV POČITNIŠKE DEJAVNOSTI MNZ (HIŠNI RED),

* **PROSIMO, DA OSTANKOV HRANE NE PUŠČATE V POČITNIŠKI ENOTI,**
* **V POČITNIŠKI OBJEKT JE PREPOVEDANO VODITI DOMAČE ŽIVALI,**
* **V POČITNIŠKEM OBJEKTU JE PREPOVEDANO KADITI.**